મોરાવિયાની આસપાસ ઓસ્કરની રખડપટ્ટીનું વર્ણન તેના એ હોશિયાર હિસાબનીસે શક્ય એટલી વફાદારીપૂર્વક કર્યું છે. વર્ષો પછી આપેલા એક ભાષણમાં સ્ટર્ને કહેલું કે, બ્રિનલિટ્ઝની છાવણીના યહૂદીઓ માટે એ દિવસ-રાત ભટક્યા કરતો! છાવણીના જ એક કેદીએ બનાવેલા બનાવટી દસ્તાવેજોની મદદથી માત્ર ખાદ્યસામગ્રી જ નહીં, પરંતુ છાવણીની મુલાકાતે આવેલા એસએસ અમને મારી નાખવાનું નક્કી કરે તો તેમનો સામનો કરવા અમારા માટે હથિયારો અને ગોળીઓ પણ ઓસ્કર જ ખરીદી લાવતો હતો!” ચાલાક અને આશિક મિજાજ હેર ડિરેક્ટરના આવા માત્ર ઉજળા ચરીત્રચિત્રણનો સઘળો યશ ઇત્ઝાકનાં પ્રેમ અને વફાદારીને જ આપવો ઘટે! પરંતુ એમિલી તો એ સમજતી જ હશે, કે ઓસ્કરની બધી જ રખડપટ્ટી પાછળ તેની આ પ્રકારની માનવીય અનુકંપા માત્ર જ કારણભૂત નહીં હોય!